Ranskan tarkistamat julkisen palvelun velvoitteet Ajaccion, Bastian, Calvin ja Figarin sekä Marseillen ja Nizzan välisessä säännöllisessä lentoliikenteessä (ETA:n kannalta merkityksellinen teksti)



Virallinen lehti nro C 009 , 15/01/2003 s. 0008 - 0013



Ranskan tarkistamat julkisen palvelun velvoitteet Ajaccion, Bastian, Calvin ja Figarin sekä Marseillen ja Nizzan välisessä säännöllisessä lentoliikenteessä (2003/C 9/04) (ETA:n kannalta merkityksellinen teksti) 1. Ranska on päättänyt yhteisön lentoliikenteen harjoittajien pääsystä yhteisön sisäisen lentoliikenteen reiteille 23. heinäkuuta 1992 annetun neuvoston asetuksen (ETY) N:o 2408/92 4 artiklan 1 kohdan a alakohdan nojalla ja Korsikan alueellisen hallinnon 26. syyskuuta 2002 tekemän päätöksen mukaisesti tarkistaa 27. lokakuuta 2002 alkaen julkisen palvelun velvoitteita, jotka koskevat säännöllistä lentoliikennettä Ajaccion, Bastian, Calvin ja Figarin sekä Marseillen ja Nizzan välillä. Velvoitteet on julkaistu Euroopan yhteisöjen virallisessa lehdessä 13. tammikuuta 2000 (EYVL C 9) ja niitä on muutettu 29. marraskuuta 2000 (EYVL C 338, s. 4) ja 28. elokuuta 2002 (EYVL C 204, s. 6). 2. Uudet julkisen palvelun velvoitteet, joissa on erityisesti otettu huomioon Korsikan saariasema, ovat seuraavat: 2.1 Lentojen vähimmäismäärä, aikataulut ja kapasiteetti: a) Marseillen ja Ajaccion välillä - Vähimmäisvuorovälit ovat seuraavat: i) maanantaista perjantaihin vähintään kolme meno-paluulentoa päivässä, paitsi yleisinä juhla- ja vapaapäivinä; aamuisin ja iltaisin on oltava lento; asiakaskunnalla on oltava mahdollisuus edestakaiseen lentoon saman päivän aikana niin, että perilläoloaika Ajacciossa on vähintään kahdeksan tuntia ja Marseillessa yksitoista tuntia, ja lisäksi on oltava lento keskellä päivää; ii) lauantaisin ja sunnuntaisin vähintään kolme meno-paluulentoa, jotka jakautuvat tasaisesti päivälle. - Lennot on liikennöitävä ilman välilaskua Ajaccion ja Marseillen välillä. - Tarjottavan matkustajakapasiteetin on oltava seuraavien edellytysten mukainen: i) kapasiteetin on oltava vähintään 100 paikkaa maanantaista perjantaihin aamu- ja iltalennoilla kumpaankin suuntaan. Ajacciosta lähtevällä aamulennolla, jonka on lähdettävä ennen kahdeksaa aamulla, on oltava 105 paikkaa kesän 2003 IATA-ilmailukaudesta alkaen, 120 paikkaa kesän 2004 IATA-ilmailukaudesta alkaen ja 135 paikkaa kesän 2005 ilmailukaudesta alkaen; ii) viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 4500 paikkaa viikossa, josta 600 paikkaa päivässä lauantaisin ja sunnuntaisin, - tähän peruskapasiteettiin lisätään: - koulujen kesälomien aikana (yhdeksän viikkoa kesäkuun lopusta syyskuun alkuun): 2500 paikkaa viikossa, - kesän IATA-ilmailukauden aikana (koulujen kesälomien ulkopuolella) 1500 paikkaa viikossa; iii) Liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - talven IATA-ilmailukauden aikana: 6000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 6000 paikkaa koko jaksona, - kesän IATA-ilmailukauden aikana (koulujen kesälomien ulkopuolella) 6000 paikkaa koko jaksona. Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. b) Marseillen ja Bastian välillä - Vähimmäisvuorovälit ovat seuraavat: i) maanantaista perjantaihin vähintään kolme meno-paluulentoa päivässä, paitsi yleisinä juhla- ja vapaapäivinä; aamuisin ja iltaisin on oltava lento; asiakaskunnalla on oltava mahdollisuus edestakaiseen lentoon saman päivän aikana niin, että perilläoloaika Bastiassa on vähintään kahdeksan tuntia ja Marseillessa vähintään yksitoista tuntia, ja lisäksi on oltava lento keskellä päivää; ii) lauantaisin ja sunnuntaisin vähintään kolme meno-paluulentoa, jotka jakautuvat tasaisesti päivälle. - Lennot on liikennöitävä ilman välilaskua Bastian ja Marseillen välillä. - Tarjottavan matkustajakapasiteetin on oltava seuraavien edellytysten mukainen: i) kapasiteetin on oltava vähintään 100 paikkaa maanantaista perjantaihin aamu- ja iltalennoilla kumpaankin suuntaan. Bastiasta lähtevällä aamulennolla, jonka on lähdettävä ennen kahdeksaa aamulla, on oltava 105 paikkaa kesän 2003 IATA-ilmailukaudesta alkaen, 120 paikkaa kesän 2004 IATA-ilmailukaudesta alkaen ja 135 paikkaa kesän 2005 ilmailukaudesta alkaen; ii) viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 4500 paikkaa viikossa, josta 600 paikkaa päivässä lauantaisin ja sunnuntaisin, - tähän peruskapasiteettiin lisätään: - koulujen kesälomien aikana (yhdeksän viikkoa kesäkuun lopusta syyskuun alkuun): 2000 paikkaa viikossa, - kesän IATA-ilmailukauden aikana (koulujen kesälomien ulkopuolella) 1500 paikkaa viikossa; iii) liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - IATA-ilmailukauden aikana: 6000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 6000 paikkaa koko jaksona, - kesän IATA-ilmailukauden aikana (koulujen kesälomien ulkopuolella) 6000 paikkaa koko jaksona. Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. c) Marseillen ja Calvin välillä - Lentotiheys on seuraava: vähintään yksi meno-paluulento päivässä siten, että perilläoloaika Marseillessa on maanantaista perjantaihin juhlapäiviä lukuun ottamatta vähintään seitsemän tuntia. - Lennot on liikennöitävä ilman välilaskua Marseillen ja Calvin välillä. - Tarjottavan matkustajakapasiteetin on oltava seuraavien edellytysten mukainen: i) viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 900 paikkaa viikossa, - tähän peruskapasiteettiin lisätään koulujen kesälomien aikana (yhdeksän viikkoa kesäkuun lopusta syyskuun alkuun) 1000 paikkaa viikossa; ii) liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - talven IATA-ilmailukauden aikana: 1000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 3800 paikkaa koko jaksona, - kesän IATA-ilmailukauden aikana (koulujen kesälomien ulkopuolella) 5200 paikkaa koko jaksona, Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. d) Marseillen ja Figarin välillä - Vähimmäisvuorovälit ovat seuraavat: i) maanantaista perjantaihin vähintään kaksi meno-paluulentoa päivässä aamuisin ja iltaisin juhlapäiviä lukuun ottamatta; asiakaskunnalla on oltava mahdollisuus meno-paluulentoon päivän aikana niin, että perilläoloaika Marseillessa on vähintään kymmenen tuntia ja Figarissa seitsemän tuntia; ii) lauantaisin ja sunnuntaisin vähintään kaksi meno-paluulentoa. - Lennot on liikennöitävä ilman välilaskua Marseillen ja Figarin välillä. - Tarjottavan matkustajakapasiteetin on oltava seuraavien edellytysten mukainen: i) Viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 1400 paikkaa viikossa, - tähän peruskapasiteettiin lisätään: - koulujen kesälomien aikana (yhdeksän viikkoa kesäkuun lopusta syyskuun alkuun): 1400 paikkaa viikossa, - kesän IATA-ilmailukauden aikana (koulujen kesälomien ulkopuolella) 200 paikkaa viikossa; ii) liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - talven IATA-ilmailukauden aikana: 1000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 3800 paikkaa koko jaksona, - kesän IATA-ilmailukauden aikana (koulujen kesälomien ulkopuolella) 5200 paikkaa koko jaksona. Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. e) Nizzan ja Ajaccion välillä - Vähimmäisvuorovälit ovat seuraavat: i) maanantaista perjantaihin vähintään kolme meno-paluulentoa päivässä, paitsi yleisinä juhla- ja vapaapäivinä; aamuisin ja iltaisin on oltava lento; asiakaskunnalla on oltava mahdollisuus edestakaiseen lentoon saman päivän aikana niin, että perilläoloaika Ajacciossa on vähintään kahdeksan tuntia ja Nizzassa vähintään yksitoista tuntia, ja lisäksi on oltava lento keskellä päivää; ii) lauantaista sunnuntaihin yhteensä vähintään kuusi meno-paluulentoa. - Lennot on liikennöitävä ilman välilaskua Ajaccion ja Nizzan välillä. - Tarjottavan matkustajakapasiteetin on oltava seuraavien edellytysten mukainen: i) kapasiteetin on oltava vähintään 60 paikkaa maanantaista perjantaihin aamu- ja iltalennoilla kumpaankin suuntaan; ii) viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 2800 paikkaa viikossa, - tähän peruskapasiteettiin lisätään: - koulujen kesälomien aikana (yhdeksän viikkoa kesäkuun lopusta syyskuun alkuun): 900 paikkaa viikossa, - kesän IATA-ilmailukauden aikana (koulujen kesälomien ulkopuolella) 500 paikkaa viikossa; iii) liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - talven IATA-ilmailukauden aikana: 2000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 6000 paikkaa koko jaksona, - kesän IATA-ilmailukauden aikana (koulujen kesälomien ulkopuolella) 6000 paikkaa koko jaksona. Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. Kun otetaan huomioon, että Nizzan ja Toulonin reitit täydentävät toisiaan, enintään 50 % vähimmäislisäkapasiteetistä voidaan tarjota Toulonin lennoilla. Nizzan reitillä on tarjottava kuitenkin vähintään 50 % edellä mainitusta vähimmäislisäkapasiteetista. f) Nizzan ja Bastian välillä - Vähimmäisvuorovälit ovat seuraavat: i) maanantaista perjantaihin vähintään kolme meno-paluulentoa päivässä, paitsi yleisinä juhla- ja vapaapäivinä; aamuisin ja iltaisin on oltava lento; asiakaskunnalla on oltava mahdollisuus edestakaiseen lentoon saman päivän aikana niin, että perilläoloaika Bastiassa on vähintään kahdeksan tuntia ja Nizzassa vähintään yksitoista tuntia, ja lisäksi on oltava lento keskellä päivää; ii) lauantaista sunnuntaihin yhteensä vähintään kuusi meno-paluulentoa. - Lennot on liikennöitävä ilman välilaskua Bastian ja Nizzan välillä. - Tarjottavan matkustajakapasiteetin on oltava seuraavien edellytysten mukainen: i) kapasiteetin on oltava vähintään 60 paikkaa maanantaista perjantaihin aamu- ja iltalennoilla kumpaankin suuntaan; ii) viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 2800 paikkaa viikossa, - tähän peruskapasiteettiin lisätään: - koulujen kesälomien aikana (yhdeksän viikkoa kesäkuun lopusta syyskuun alkuun): 600 paikkaa viikossa, - kesän IATA-ilmailukauden aikana (koulujen kesälomien ulkopuolella) 300 paikkaa viikossa; iii) liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - talven IATA-ilmailukauden aikana: 2000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 6000 paikkaa koko jaksona, - kesän IATA-ilmailukauden aikana (koulujen kesälomien ulkopuolella) 6000 paikkaa koko jaksona. Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. Kun otetaan huomioon, että Nizzan ja Toulonin reitit täydentävät toisiaan, enintään 50 % vähimmäislisäkapasiteetistä voidaan tarjota Toulonin lennoilla. Nizzan reitillä on tarjottava vähintään 50 % edellä mainitusta vähimmäislisäkapasiteetista. g) Nizzan ja Calvin välillä - Lentotiheys on vähintään yksi meno-paluulento päivässä. - Lennot on liikennöitävä ilman välilaskua Nizzan ja Calvin välillä. - Tarjottavan matkustajakapasiteetin on oltava seuraavien edellytysten mukainen: i) viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 550 paikkaa viikossa, - tähän peruskapasiteettiin lisätään: - koulujen kesälomien aikana (yhdeksän viikkoa kesäkuun lopusta syyskuun alkuun): 1000 paikkaa viikossa, - kesän IATA-ilmailukauden aikana (koulujen kesälomien ulkopuolella) 350 paikkaa viikossa; ii) liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - talven IATA-ilmailukauden aikana: 1000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 1300 paikkaa koko jaksona, - kesän IATA-ilmailukauden aikana (koulujen kesälomien ulkopuolella) 2200 paikkaa koko jaksona. Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. Kun otetaan huomioon, että Nizzan ja Toulonin reitit täydentävät toisiaan, enintään 50 % vähimmäislisäkapasiteetistä voidaan tarjota Toulonin lennoilla. Nizzan reitillä on tarjottava vähintään 50 % edellä mainitusta vähimmäislisäkapasiteetista. h) Nizzan ja Figarin välillä - Lentotiheys on vähintään yksi meno-paluulento päivässä. - Lennot on liikennöitävä ilman välilaskua Nizzan ja Figarin välillä. - Tarjottavan matkustajakapasiteetin on oltava seuraavien edellytysten mukainen: i) viikoittaisten vähimmäiskapasiteettien on oltava seuraavat, ja ne on mainittava julkaistujen aikataulujen yhteydessä (yhteenlasketut kapasiteetit kumpaankin suuntaan): - peruskapasiteetti koko vuoden aikana 500 paikkaa viikossa, - tähän peruskapasiteettiin lisätään: - koulujen kesälomien aikana (yhdeksän viikkoa kesäkuun lopusta syyskuun alkuun): 1200 paikkaa viikossa, - kesän IATA-ilmailukauden aikana (koulujen kesälomien ulkopuolella) 500 paikkaa viikossa; ii) liikenteen vuotuiset huippukaudet, erityisesti koulujen lomat ja juhlapäivät (erityisesti pyhäinpäivä, joulu, pääsiäinen, helatorstai ja helluntai) huomioon ottaen on tarjottava vähintään seuraavat lisäkapasiteetit (yhteenlasketut kapasiteetit kumpaankin suuntaan): - talven IATA-ilmailukauden aikana: 1000 paikkaa koko jaksona, - koulujen kesälomien aikana (yhdeksän viikkoa kesäkuun lopusta syyskuun alkuun): 4000 paikkaa koko jaksona, - kesän IATA-ilmailukauden aikana (koulujen kesälomien ulkopuolella): 1900 paikkaa koko jaksona. Nämä vähimmäislisäkapasiteetit on saatettava myyntiin vähintään kaksi kuukautta ennen kyseistä lentoajankohtaa. Kun otetaan huomioon, että Nizzan ja Toulonin reitit täydentävät toisiaan, enintään 50 % vähimmäislisäkapasiteetistä voidaan tarjota Toulonin lennoilla. Nizzan reitillä on tarjottava vähintään 50 % edellä mainitusta vähimmäislisäkapasiteetista. 2.2 Hinnat Seuraaville matkustajaryhmille on tarjottava kaikille lennoille ilman kapasiteettirajoituksia ja lipun varaamista tai ostamista koskevaa vähimmäismääräaikaa enintään 90 euron hintainen lippu Marseillen tai Nizzan ja Ajaccion tai Bastian välisillä reiteillä, enintään 96 euron hintainen lippu Nizzan ja Calvin tai Figarin välisillä reiteillä ja enintään 99 euron hintainen lippu Marseillen ja Calvin tai Figarin välisillä reiteillä: i) nuoret (alle 25-vuotiaat); ii) yli 60-vuotiaat; iii) alle 27-vuotiaat opiskelijat; iv) perheet (vähintään yhden alaikäisen lapsen kanssa matkustava vanhempi tai kaksi vanhempaa); v) vammaiset ja invalidit; vi) matkustajat, joiden vakituinen asuinpaikka on Korsika ja jotka tekevät meno-paluumatkan Korsikasta sieltä hankituilla matkalipuilla, joiden voimassaoloaika on rajoitettu alle 40 päivään saaren ulkopuolella. Varauksien muutoksista ei saa periä maksua edes lipun lunastamisen jälkeen. Myös käyttämättömien lippujen hinta on palautettava asiakkaalle. Näihin hintoihin eivät sisälly valtion, paikallisviranomaisten ja lentoasemaviranomaisten perimät matkustajakohtaiset verot ja maksut, jotka lentolipussa sellaisiksi yksilöidään. Epätavallisen, odottamattoman ja lentoliikenteen harjoittajista johtumattoman lentoliikenteen kustannusten nousun vuoksi enimmäishintaa voidaan korottaa suhteessa kustannusten nousuun. Tällä tavalla muutetut enimmäishinnat on ilmoitettava asianomaisille liikenteenharjoittajille, ja niitä sovelletaan olosuhteisiin mukautetun määräajan kuluttua. Ne on ilmoitettava viipymättä myös Euroopan komissiolle Euroopan yhteisöjen virallisessa lehdessä julkaisemista varten. 2.3 Liikennöinnin jatkuvuus Suoraan liikenteenharjoittajasta johtuvien lentojen peruutusten lukumäärä ei saa ylittää yhtä prosenttia liikennöintiohjelmassa suunnitellusta lentojen lukumäärästä IATA-ilmailukauden aikana, paitsi ylivoimaisen esteen sattuessa. Edellä mainitun asetuksen (ETY) N:o 2408/92 4 artiklan 1 kohdan c alakohdan mukaisesti jokaisen lentoliikenteen harjoittajan, joka aikoo liikennöidä jollakin kyseisistä reiteistä, on taattava reitin liikennöinti vähintään kahdentoista peräkkäisen kuukauden ajan. Lentoliikenteen harjoittaja ei saa keskeyttää lentoliikennettä, ellei siitä ole annettu vähintään kuuden kuukauden etukäteisilmoitusta. Yhteisön liikenteenharjoittajille annetaan tiedoksi, että liikenteen harjoittaminen kyseisillä reiteillä edellä mainittuja julkisen palvelun velvoitteita noudattamatta voi johtaa hallinnollisiin ja/tai oikeudellisiin seuraamuksiin. Lentoliikenteen harjoittajille annetaan tiedoksi, että Ranskan viranomaiset varaavat itselleen oikeuden myöntää kyseisillä reiteillä EY:n perustamissopimuksen 87 artiklan 2 kohdan a alakohdan mukaisesti sosiaalitukia tiettyjen matkustajaluokkien hyväksi.